Na temelju članka 28. stavka 1. Zakona o komunalnom gospodarstvu („Narodne novine“ broj 26/03.- pročišćeni tekst, 82/04., 110/04. (Uredba), 178/04., 38/09., 79/09.,49/11, 144/12, 147/14, 36/15 i 32/20), članka 30. Statuta Općine Selca („Službeni glasnik Općine Selca“ broj 04/18.), Općinsko vijeće Općine Selca na 10. sjednici održanoj dana 22. prosinca 2022. godine donijelo je

**PROGRAM ODRŽAVANJA OBJEKATA I UREĐAJA**

**KOMUNALNE INFRASTRUKTURE NA PODRUČJU OPĆINE SELCA U 2023. GODINI**

Članak 1.

Ovim Programom utvrđuje se održavanje komunalne infrastrukture na području Općine Selca za 2023. godinu za sljedeće komunalne djelatnosti:

1. održavanje nerazvrstanih cesta,

2. održavanje i uređenje javnih i zelenih površina

3. održavanje javne rasvjete

4. održavanje plaža i molova

5. održavanje groblja

6. zbrinjavanje otpada s divljih deponija smeća

7. Održavanje i rekonstrukcija postojećih građevinskih objekata.

Utvrđenim programom iz stavka 1. ovog članka utvrđuje se:

- opis i opseg poslova održavanja s procjenom pojedinih troškova po aktivnostima,

- iskaz financijskih sredstava potrebnih za ostvarivanje Programa.

Članak 2.

**PRIHODI:**

|  |  |  |
| --- | --- | --- |
|  | Vrsta prihoda | Iznos (EUR) |
| 1 | Porez i prirez na dohodak | 127.000 |
| 2 | Komunalna naknada | 40.000 |
| 3 | Komunalni doprinos  | 50.000 |
| 4 | Prihod od grobne naknade | 10.000 |
| 5 | Prihod od korištenja javne površine | 15.000 |
| 6 | Prihodi od zakupa nekretnina | 25.000 |
| 7 | Tekuće donacije od subjekata unutar opće države i EU sredstava | 70.000 |
|  | **UKUPNO (1-7)** | **337.000** |

Članak 3.

**RASHODI:**

U 2023. godini održavanje komunalne infrastrukture iz članka 1. ovog Programa na području Općine Selca obuhvaća:

1. ODRŽAVANJE NERAZVRSTANIH CESTA

Opis poslova: Pod održavanjem nerazvrstanih cesta razumijeva se održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa, te gospodarenje cestovnim zemljištem uz nerazvrstane ceste.

a) Makadam ceste Opis poslova: Održavanje podrazumijeva čišćenje raslinja i granja uz rub ceste, produbljivanje i čišćenje cestovnih graba, popravak oštećenih dionica ceste, prethodno poravnanje (peglanje) trupa ceste te dobavu i ugradbu kamena tucanika sa razastiranjem i valjanjem. Po potrebi betoniranje određenih dijelova ceste. Vrijeme obavljanja radova: u tijeku cijele 2023. godine. Sveukupna dužina oštećenih nerazvrstanih makadam cesta iznosi cca. 10 km.

b) Asfaltne ceste Opis poslova: Rekonstrukcija i održavanje nerazvrstanih asfaltnih cesta razumijeva krpanje oštećene asfaltne površine u vidu većih mrežastih pukotina, većih i manjih udarnih rupa u voznoj traci ceste, eventualno presvlačenje većih cestovnih površina kad je cesta oštećena toliko da je pojedinačno krpanje onemogućeno. Krpanje se provodi asfaltnom masom AB- 8 ili AB-11, prosječne debljine 4- 6cm, a rad obuhvaća slijedeće radnje: -pravilno zasijecanje mjesta oštećenja i vađenje, premaz zasječenih površina bitumenskom emulzijom, ugradbu i valjanje asfaltne mase te završno čišćenje. Ukupna dužina nerazvrstanih asfaltnih cesta podložnih asfaltnom krpanju iznosi cca. 4 km.

c) Investicijsko održavanje nerazvrstanih cesta Opis poslova: Sanacija postojećeg asfaltnog sloja novim slojem asfalta u punoj dužini i širini uz sve prethodne predradnje.

d) Cestovna signalizacija

- Cestovna vertikalna signalizacija Opis poslova: Popravak postojeće vertikalne signalizacije te dobava i postava svih vrsta novih prometnih oznaka, popravak i održavanje (podizanje, učvršćenje i slično), nove prometne oznake (dobava znaka, stup, postava).

- Cestovna horizontalna signalizacija Opis poslova: Nanošenje adekvatnih boja na prometne površine svih vrsta horizontalne signalizacije uz prethodno čišćenje, markiranje po potrebi. Markiranje obuhvaća bijelu punu i isprekidanu liniju , pješački prijelaz, stop linije, oznaka parkirališta, parkiralište „invalidi“ i sl.

|  |  |  |
| --- | --- | --- |
|  | Konto | Predviđeni troškovi |
| 1 | Asfaltne ceste | 20.000 |
| 2 | Održavanje makadam cesta (poljski putevi) | 15.000 |
| 3 | Cestovna signalizacija | 5.000 |
|  | **UKUPNO (1-3)** | **40.000** |

2. ODRŽAVANJE I UREĐENJE JAVNIH I ZELENIH POVRŠINA

Opis poslova: Pod održavanjem javnih površina se razumijeva održavanje javnih i zelenih površina, pješačkih staza, pješačkih zona, otvorenih odvodnih kanala, trga, parka, tržnica, dječjih igrališta i javnih prometnih površina. Održavanje zelenih površina parkova, pješačkih prolaza i drugih zelenih površina na području Općine Selca, podrazumijeva potrebu košnje trave tijekom vegetacijskog razdoblja od ožujka do kraja listopada u smislu minimalno potrebnog broja košnji na način da se zelena površina stalno drži na visokom stupnju uređenja. Pod održavanjem se podrazumijeva održavanje parkovnog zelenila i drveća sa stalnim formiranjem dijelova krošnji i formiranja oblika. Pod uređenjem javnih površina se razumijeva izvođenje određenih aktivnosti koje za cilj imaju popravak, sanaciju ili dodatno uređenje postojećih javnih površina (sanacija postojećih tržnica, rekonstrukcija oštećenih kamenih elemenata na javnim površinama, postavljanje klupa, žardinjera, koševa za otpatke i sl.).

|  |  |  |
| --- | --- | --- |
|  | Konto | Predviđeni troškovi |
| 1 | Održavanje javnih površina Selca  | 15.000 |
| 2 | Održavanje javnih površina Povlja | 15.000 |
| 3 | Održavanje javnih površina Sumartin | 15.000 |
| 4 | Održavanje javnih površina Novo Selo | 10.000 |
|  | **UKUPNO (1-4)** | **55.000** |

3. ODRŽAVANJE JAVNE RASVJETE

Opis poslova: Pod pojmom „javna rasvjeta“ razumijeva se upravljanje i održavanje objekata i uređaja javne rasvjete uključivo i podmirivanje troškova električne energije za rasvjetljavanje javnih površina, javnih cesta koje prolaze kroz naselje i nerazvrstanih cesta:

-redovni pregledi i zamjena neispravnih armatura, održavanje te utrošak električne energije.

|  |  |  |
| --- | --- | --- |
|  | Konto | Predviđeni troškovi |
| 1 | Održavanje rasvjetnih tijela | 20.000 |
| 2 | Električna energija | 70.000 |
|  | **UKUPNO (1-2)** | **90.000** |

4. ODRŽAVANJE PLAŽA I MOLOVA

Opis poslova: Pod održavanjem plaža se razumijeva nasipanje novog žala (kamenog šljunka) odnosno tzv. „dohranjivanje plaža“, drobljenje kamena na postojećim plažama, popravak, održavanje i montaža novih tuševa, održavanje čistoće plaža, manji zahvati u prostoru, postavljanje plažne opreme (zaštitne plažne ograde, stepenice i sl.), podmirivanje troškova sezonskih djelatnika koji rade na održavanju čistoće plaža, utrošak vode na tuševima i sl. Pod održavanjem molova se razumijevaju sve aktivnosti na zaštiti postojećih objekata koji su oštećeni i na kojima prijeti nastanak veće materijalne štete.

|  |  |  |
| --- | --- | --- |
|  | Konto | Predviđeni troškovi |
| 1 | Nasipanje žala i rad strojeva | 15.000 |
| 2 | Zaštitne plažne ograde i druga oprema  | 5.000 |
| 3 | Čišćenje plaža  | 5.000 |
| 4 | Utrošak vode  | 2.000 |
|  | **UKUPNO (1-4)** | **27.000** |

5. ODRŽAVANJE GROBLJA

Opis poslova: Održavanje groblja razumijeva održavanje prostora – površina groblja i pomoćnih objekata za obavljanje ispraćaja i sahranu pokojnika te ukop pokojnika.

|  |  |  |
| --- | --- | --- |
|  | Konto  | Predviđeni troškovi |
| 1 | Tekuće održavanje | 5.000 |
| 2 | Uređenje zajedničkih prostora (ulaza, staza i sl.) | 10.000 |
|  | **UKUPNO (1-2)** | **15.000** |

6. ZBRINJAVANJE OTPADA SA DIVLJIH DEPONIJA SMEĆA

Opis poslova: Sukladno Zakonu o održivom gospodarenju otpada (N.N. 94/13 i 73/17) i Planu gospodarenja otpadom Općine Selca („Službeni glasnik Općine Selca“ broj 05/16), a za troškove sanacije prostora i odvoza smeća sa divljih deponija na području Općine Selca te troškove odlaganja smeća na deponij Košer.

|  |  |  |
| --- | --- | --- |
|  | Konto  | Predviđeni troškovi |
| 1 | Sanacija prostora divljih deponija | 10.000 |
| 2 | Odvoz smeća s deponija | 30.000 |
|  | **UKUPNO (1-2)** | **40.000** |

7. ODRŽAVANJE I REKOSTRUKCIJA POSTOJEĆIH OBJEKATA

|  |  |  |
| --- | --- | --- |
|  | Konto  | Predviđeni troškovi |
| 1 | Sokolana (dvorana) Selca | 50.000 |
| 2 | Zgrada škole Sumartin (krov) | 20.000 |
| 3 |  | . |
|  | **UKUPNO (1-3)** | **70.000** |

**R E K A P I T U L A C I J A**

|  |  |  |
| --- | --- | --- |
|  | Vrsta troška | Iznos (kn) |
| 1 | ODRŽAVANJE NERAZVRSTANIH CESTA | 40.000 |
| 2 | ODRŽAVANJE I UREĐENJE JAVNIH I ZELENIH POVRŠINA | 55.000 |
| 3 | ODRŽAVANJE JAVNE RASVJETE | 90.000 |
| 4 | ODRŽAVANJE PLAŽA I MOLOVA | 27.000 |
| 5 | ODRŽAVANJE GROBLJA | 15.000 |
| 6 | ZBRINJAVANJE OTPADA SA DIVLJIH DEPONIJA SMEĆA | 40.000 |
| 7 | ODRŽAVANJE I REKONSTRUKCIJA OBJEKATA | 70.000 |
|  | **UKUPNO (1-7)** | **337.000** |

Članak 4.

Realizacija ovih programa za 2023. godinu ostvarivati će se za pojedine stavke u skladu s dinamikom ostvarenja prihoda iz sredstava komunalne naknade, prihoda groblja i drugih prihoda Proračuna Općine Selca za 2023. godinu.

Članak 5.

Program održavanja objekata i uređaja komunalne infrastrukture na području Općine Selca za 2023. godinu stupaju na snagu 1. siječnja 2023. godine, a objavit će se u Službenom glasniku Općine Selca.

Klasa: 400-06/22-01/0007

Ur. broj: 2181/47-01-01/22-01

Selca, 22. prosinca 2022. g.

Predsjednik Općinskog vijeća:

Marčelo Štambuk, dr.med., v.r.